Formål:

Sikre at pasienten før utskrivelse fra spesialisthelsetjenesten får utstyr og forbruksmateriell etter avtale med rekvirent fra aktuell avdeling/klinikk.

Målgruppe:

Ansatte som igangsetter tiltak og trenger bistand fra BHM-HBE (Seksjon for behandlingshjelpemidler).

Beskrivelse:

Lege fyller ut blanketten «BL utlån av behandlingshjelpemidler og forbruksmateriell», og sender denne som vedlegg i sekundærhenvisning til:

Avd.:	BHM-HBE

Seksjon:	Seksjon for behandlingshjelpemidler-HBE

Lokalisering:	BHM poliklinikk

Før inn diagnose/ICD-10-kode og type behandling.

Spesifiser hvor og når utstyret ønskes levert.

Spesifiser hvilken type intravenøs tilgang pasienten har (perifer venekanyle, CVK, Hickman-kateter, veneport).

Hvis det er behov for tilleggsutstyr eller spesielt forbruksmateriell, føres dette opp i blanketten.

Godkjenn blanketten før den sendes.

Ta kontakt med Seksjon for behandlingshjelpemidler på tlf.: 974177 for avtale om levering m.m.

Ring BHM dersom varene må leveres allerede neste virkedag.

Etter første gangs utlevering vil videre bestillinger foregå i dialog mellom pasient/pårørende/hjemmesykepleie/institusjon og BHM.

Utstyr og forbruksmateriell for perioden fra utskriving og frem til det kan forventes at dette kan skaffes på hjemstedet, må følge pasienten fra sykehuset.

Aktuelt utstyr:

Intravenøs stativ.

Infusjonspumpe til intravenøs behandling. BHM har to typer infusjonspumper tilgjengelig til hjemmebehandling. Dette er infusjonspumper som ikke er i bruk i avdelingene. Det må sikres at opplæring er gitt, eller er avtalt før pasienten skrives ut.

Stasjonær pumpe, type Agilia volumat:

Brukermanual Agilia volumat: https://helse-bergen.no/seksjon/Behandlingshjelpemidler/Documents/Bruksanvisning%20-%20Volumat%20Agilia.pdf

Mobil, bærbar pumpe type Ambix Activ:

Ambix activ pumpe (youtube video): https://www.youtube.com/watch?v=DKFzCUhnfOI

Bruker manual Ambix activ: https://www.fresenius-kabi.com/no/documents/Ambix_active-usermanual_NO.pdf

Forbruksmateriell:

BHM har laget 14 dagers pakker med forbruksmateriell som er beregnet som en oppstartspakke. Den er utarbeidet i samarbeid med klinikken.

Innhold i 14 dagers pakken:

Sprøyter 10 ml med kanyleansats.

Sprøyter 10 ml med luer lock.

Kanyle til opptrekk 19 G - gulhvite.

Clave connector.

Plaster papir 2,5 cm.

Propp universal luer lock.

Hanske operasjon 7,5.

Munnbind.

Bandasje gjennomsiktig 10 x 12 mm.

Kompress sterile 10 x 10 cm.

Skiftesett.

Kanyle boks.

Tilsetningsetiketter.

Sprøyte 10 ml, ferdigfylte med 0,9 % Nacl.

Klorhexidin 5 mg/ml.

Heparin 100 i.e/ml.

Infusjonssett til aktuell infusjonspumpe kommer i tillegg.

Ved bestilling av TPN til hjemmebehandling, følg linken:

http://innsiden.helse-bergen.no/SiteDirectory/fou/Enheter/Seksjon_fag_utdanning/Prosjekter/ernaeringsstrategi/Sider/Rutiner_ernæringsbehandling_etter_utskriving.aspx